LATVIJAS REPUBLIKA
LIEPĀJAS PILSĒTAS DOME
	
Rožu ielā 6, Liepājā, LV-3401, tālrunis 63404750, fakss 63423391,reģ. Nr.90000063185	

NOLIKUMS
LIEPĀJĀ

2010.gada 5.augustā	                                                       Nr.15               
(prot. Nr.9, 10.#)	

PAR LIEPĀJAS PILSĒTAS TAUTAS MĀKSLAS UN KULTŪRAS CENTRA AMATIERMĀKSLAS KOLEKTĪVU DARBĪBU UN FINANSĒŠANAS KĀRTĪBU	

                                  1. VISPĀRĪGIE JAUTĀJUMI

1.1. Liepājas pilsētas amatiermākslas kolektīvi ir brīvprātīgi apvienojušās cilvēku grupas, kuru dalībnieki savā brīvajā laikā aktīvi piedalās kultūras un tautas mākslas mantojuma apguves un jaunrades procesā, par ko viņi nesaņem atalgojumu, un kuras vada profesionāli speciālisti.
1.2.	 Amatiermākslas kolektīvi darbojas autonomi, pašvaldības, valsts vai privātu institūciju pārziņā, piedalās pilsētas, reģiona un valsts nozīmes skatēs, konkursos, svētkos un festivālos, tādējādi rosinot tautas māksliniecisko jaunradi un atbalstot kultūrvides attīstību Liepājā.
1.3. Liepājas pilsētas pašvaldības iestādes "LIEPĀJAS PILSĒTAS DOMES TAUTAS MĀKSLAS UN KULTŪRAS CENTRS" (turpmāk - Kultūras centrs) amatiermākslas kolektīvi izstrādā darbības programmu, veic savu māksliniecisko darbību, iestudē koncertprogrammas vai izrādes, organizē izstādes pēc vadītāju iniciatīvas, saskaņā ar Kultūras centra pasākumu plānu.
1.4. Liepājas pilsētas pašvaldības iestāde "KULTŪRAS PĀRVALDE" (turpmāk - Kultūras pārvalde) līdz 10.oktobrim veic pašvaldības pasūtījumu Kultūras centram, kas nodrošina amatiermākslas kolektīvu līdzdalību pilsētas kultūras pasākumos.
1.5. Pamatojoties uz likuma "Par pašvaldībām" 15.panta 5.punktu un Dziesmu un deju svētku likuma 9.panta trešo daļu, Liepājas pilsētas Dome (turpmāk – Dome) budžetā paredz finansējumu šādu tradicionālu amatiermākslas veidu attīstībai Liepājā:
1.5.1. tautisko deju kolektīvu darbība,
1.5.2. kordziedāšana,
1.5.3. lietišķās un tēlotājas mākslas, foto studiju darbība,
1.5.4. amatierteātru kustība,
1.5.5. folkloras un etnogrāfisko ansambļu darbība,
1.5.6. vokālo ansambļu, studiju darbība,
1.5.7. instrumentālā muzicēšana (pūtēju orķestru, kapelu, koklētāju ansambļu un citu instrumentu sastāvu kopāspēlēšana).

              2. FINANSĒJUMA PIEŠĶIRŠANAS KĀRTĪBA

2.1. Dome finansējumu piešķir Kultūras centram, lai nodrošinātu Kultūras centra amatiermākslas kolektīvu regulāru darbību, to līdzdalību dažādās pilsētas, reģiona, valsts vai starptautiskās kultūras norisēs, Vispārējos latviešu Dziesmu un deju svētkos.
2.2.	 Amatiermākslas kolektīvi saskaņā ar šajā nolikumā noteikto kārtību Domes apstiprinātā budžeta ietvaros finansējumu var saņemt:
2.2.1. mēģinājumu telpu nodrošinājumam;
2.2.2. kolektīva vadītāja un speciālistu darba atalgojumam;
2.2.3. mēģinājumu procesam nepieciešamā aprīkojuma, tērpu, nošu materiālu, deju aprakstu, u.c. iegādei;
2.2.4. transporta pakalpojumu samaksai,
2.2.5. koncertu, izrāžu, izstāžu organizēšanai un projektu īstenošanai.
2.3. Finansējumu nākamajam budžeta gadam saskaņā ar šo nolikumu ir tiesīgs saņemt amatiermākslas kolektīvs, kas savu pamatdarbību veic Liepājas pilsētā, atbilst            3.2. punktā izvirzītajiem kritērijiem un kas:
2.3.1. darbojas Kultūras centrā un ir pārreģistrējies, iesniedzot pēc noteiktas formas aizpildītu anketu (1.pielikums), decembrī un sezonas (no 1.septembra līdz 31.jūlijam) beigās kolektīva darbības atskaiti un sezonas beigās darbības programmu nākamajam gadam (2.pielikums); 
2.3.2. darbojies pilsētā ne mazāk kā 6 mēnešus un vadītājs līdz 31.jūlijam iesniedzis Kultūras centrā darbības pārskatu par iepriekšējo periodu un darbības programmu nākamajam budžeta gadam.
2.4. Finanšu līdzekļus sadala, to izlietojumu kontrolē un līgumus ar amatiermākslas kolektīvu vadītājiem un speciālistiem uz noteiktu laiku slēdz Kultūras centra direktors saskaņā ar šo nolikumu un Domes 2010.gada 15.aprīļa lēmumu Nr.189 "Par Liepājas pilsētas pašvaldības amatu klasifikācijas katalogu".
2.5.	 Katra budžeta gada 1.septembrī nepieciešamības gadījumā tiek veikti grozījumi apstiprinātajā Kultūras centra amatu sarakstā, nepārsniedzot budžeta gadā atlīdzībai piešķirto finansējumu.

          3. KOLEKTĪVU DARBĪBAS IZVĒRTĒŠANAS KĀRTĪBA

3.1.	 Kolektīvu darbību katras sezonas beigās izvērtē Kultūras centra direktora izveidota komisija, kuras sastāvā ir Kultūras pārvaldes, Kultūras centra, amatiermākslas nozaru u.c. speciālisti.
3.2.	 Kolektīvu darbības kvalitāti, pamatojoties uz iepriekšējās sezonas atskaitēm un skašu rezultātiem, izvērtē pēc 5 kritērijiem (3.pielikums) 50 punktu sistēmā, par katru no kritērijiem piešķirot 1 līdz 10 punktus. Atbilstoši iegūto punktu skaitam kolektīvus iedala četrās kvalitātes grupās:
3.2.1. A grupa , 40 - 50 punkti:
augsta mākslinieciskā līmeņa kolektīvs, ar pārliecinošu sniegumu, pilsētas, reģiona un valsts mēroga skatēs, regulāri piedalās festivālos, Dziesmu un deju svētku procesā Latvijā un iespēju robežās arī konkursos ārvalstīs; 
3.2.2. B grupa, 30 - 39 punkti,
Laba mākslinieciska līmeņa kolektīvs, ir labi rezultāti pilsētas, reģiona mēroga skatēs, piedalās festivālos, Dziesmu un deju svētku procesā Latvijā, kolektīva vadītājs rosina aktīvai darbībai;
3.2.3. C grupa, 20 - 29 punkti,
Kolektīvs, kas piedalās amatiermākslas kolektīvu skatēs, Dziesmu un deju svētku procesā Latvijā un to esamība pilsētā ir nepieciešama, lai veicinātu aktīvu un saturīgi piepildītu dzīvesveidu;

3.2.4. D grupa, 15 - 19 punkti.
Kolektīvi, kas darbojas pēc pašfinansējuma principa, piedalās skatēs, Dziesmu un deju svētku procesā Latvijā, saņemot telpas (noslēdzot bezatlīdzības telpu nomas līgumu) mēģinājumu procesa un iespēju robežās arī koncertu, izrāžu, izstāžu organizēšanai.
3.3. Pamatojoties uz komisijas pieņemto lēmumu, katrā kvalitātes grupā tiek noteikts vienam kolektīvam paredzēto amata vienību skaits:
3.3.1. A grupas kolektīvam līdz 2 amata vienībām;
3.3.2. B grupas kolektīvam līdz 1,5 amata vienībām;
3.3.3. C grupas kolektīvam līdz 1 amata vienībai;
3.3.4. D grupas kolektīvam 0 amata vienība.
3.4.	 Kolektīvu vadītājiem ir tiesības iesniegt motivētu pretenziju par kolektīva darbības vērtējumu un piešķirtā finansējuma apjomu Kultūras pārvaldē, kuru izskata saskaņā ar Iesniegumu likumu.
3.5. Dome, Kultūras pārvalde un Kultūras centrs var apbalvot labākos amatiermākslas kolektīvus un to vadītājus par izciliem sasniegumiem amatiermākslā.

     4. KOLEKTĪVA DARBĪBAS UN FINANSĒŠANAS PĀRTRAUKŠANA

4.1. Amatiermākslas kolektīva darbība Kultūras centrā var tikt izbeigta un finansēšana pārtraukta:
4.1.1. ja saņemts vadītāja rakstisks iesniegums par kolektīva darbības pārtraukšanu;
4.1.2. ja nenotiek kolektīva regulāra, pilnvērtīga darbība un ieplānotie pasākumi.

DOMES PRIEKŠSĒDĒTĀJS
	Uldis SESKS